Bloudan

Bloudan (arabisk بلودان) er ein landsby i Syria som ligg 51 kilometer nordvest for Damaskus guvernement i Rif Dimashq guvernement, kring 1500 meter over havet. I 2004 hadde han eit folketal på 3 101.Folketeljing 2004. Syrisk statistisk sentralbyrå (CBS). Rif Dimashq guvernement.  Innbyggjarane er hovudsakleg kristne.Aoun: Christian town calls for help against rebel attacks . The Daily Star. 2013-09-10.

Bloudan ligg på toppen av ein ås ovanom Zabadanisletta og er omgjeve av fjellskog. Dei moderate temperaturane og den låge fukta gjer at mange folk frå Damaskus og resten av Syria kjem her om sommaren. Han vert vitja av fleire tusen turistar kvart år, hovudsakleg arabarar frå Libanon og statane kring Persiabukta. Om vinteren er det vanlegvis snø i Bloudan og trekkjer til seg skikøyrarar. Bloudan har mange restaurantar og hotell, og det mest kjende er det store Bloudan Hotel som var vertskap for den første panarabiske Bloudan-konferansen for å diskutere palestinske saker i 1937. Bloudan er òg kjend for dei mange parkane og kjeldene, som Abuzad, Qas'a og Hazir.

Klima
Bloudan har eit relativt kjølig middelhavsklima med ein årsmiddeltemperatur på under 11 grader celsius og kring 690 mm nedbør i året. Han ligg kring 1000 meter høgare enn Damaskus. Somrane er lange, tørre og kjølige, medan vinteren er tre månader lang med mykje regn og snø.

Etymologi
Det noverande namnet, Bloudan, kjem frå det arameiske namnet Bil-dan, som tyder staden til guden Bil eller Ba'al. Bloudan vert òg kalla mandellandet, fordi skogane er dominerte av mandeltre.

Historie
Bloudan er ein særs gammal by med ei historie som går attende til romersk tid, noko som ein kan sjå frå måleria og utskjeringane sør i Bloudan. Restar av eit gammalt gresk-ortodoks kloster og St. Georgkyrkja, ligg i fjellet aust for Bloudan. Den historiske St. Eliasdalen er ein gammal del av b yen, med bygningar som er hundrevis av år gamle.

Det moderne Bloudan, laga av pussa betong, har stort sett erstatta den gresk-ortodokse og katolske landsbyen bygd på 1700- og 1800-talet og held fram å vekse i dag.Syria & Lebanon (Footprint Travel Guide) 2001:135.

Kjelder

Denne artikkelen bygger på «Bloudan» frå ,  den 5. juli 2014. 
 oppgav desse kjeldene:
Informasjon  i Syrian Tours. 
بلودان  i Syria Atlas. 

Kategori:Busetnader i Al-Zabadani-distriktet
Kategori:Landsbyar i Syria